Subject: (Classic poem)

From: Shijie Wu <[email-masked]>
Date: Fri, 15 Jul 1994 20:12:51 -0400

宋玉 ＜＜九辩＞＞

［《九辩》是宋玉长篇自叙性抒情诗，是一篇继承和发展屈原《离骚》
的作品，其性质和形式与《离骚》相类似而又有其质的不同。杜甫“摇
落深知宋玉悲”正概括了宋玉的时代感受和《九辩》的精神实质。］

                                                西岭 94.7.15

悲哉秋之为气也！
萧瑟兮草木摇落而变衰。
潦栗兮若在远行；登山临水兮送将归。  ［潦，左从忄，非氵］

穴廖兮天高而气清；寂廖兮收潦而水清。  ［穴， 左从氵］
惨凄增欷兮薄寒之中人。
怆恍旷浪兮去故而就新；          ［恍，光为兄；旷浪，左从忄］
坎廪兮贫士失职而志不平。
廓落兮羁旅而无友生；惆怅兮而私自怜。

燕翩翩其辞归兮，蝉寂漠而无声；
雁痈痈而南游兮，昆鸡啁哳而悲鸣。      ［昆，右从鸟］
独申旦而不寐兮，哀蟋蟀之宵征。
时尾尾而过中兮，蹇淹留而无成。      ［尾，原字无，行而不止意］

悲忧穷蹙兮独处廓，有美一人兮心不绎。
去乡离家兮徕远客，超逍遥兮今焉薄？

专思君兮不可化，君不知兮其奈何！
蓄怨兮积思，心烦詹兮忘食事。            ［詹，左从忄］
愿一见兮道余意，君之心兮与余异。
车既驾兮竭而归，不得见兮心伤悲。      ［竭，左从去，非立］

倚结令兮长太息，涕潺爰兮下沾轼。   ［令，左从车；爰，左从氵］
慷慨绝兮不得，中瞀乱兮迷惑。
私自怜兮何极，心怦怦兮谅直。

皇天平分兮四时，窃独悲此凛秋。
白露既下百草兮，奄离披此梧楸。
去白日之昭昭兮，袭长夜之悠悠。
离芳蔼之方壮兮，余萎约而悲愁。

秋既先戒以白露兮，冬又申之以严霜。
收恢台之孟夏兮，然坎祭而沉藏。       ［祭，亻＋祭］
叶於邑而无色兮，枝烦拿而交横；    ［拿，合为如］
颜淫溢而将罢兮，柯彷佛而萎黄；
梢萧参之可哀兮，形销铄而瘀伤。    ［萧参，左从木］
惟其纷糅而将落兮，恨其失时而无当。
揽非辔而下节兮，聊逍遥以相羊。    ［非，左从马］
岁忽忽而遒尽兮，恐余寿之弗将。

悼余生之不时兮，逢此世之狂攘。    ［狂，左从亻，  亻狂wang4］
澹容与而独倚兮，蟋蟀鸣此西堂。
心怵惕而震荡兮，何所忧之多方！
仰明月而太息兮，步列星而极明。

窃悲夫蕙华之曾敷兮，纷旖旎乎都芳；
何曾华之无实兮，从风雨而飞扬！          ［扬，左从风，非扌］
以为君独服此蕙兮，恙无以异于众芳。

闵奇思之不通兮，将去君而高翔。
心闵怜之惨凄兮，愿一见而有明。
重无怨而生离兮，中结轸而增伤。

岂不郁陶而思君兮？君之门以九重。
猛犬狺狺而迎吠兮，关梁闭而不通。
皇天淫溢而秋霖兮，后土何时而得干！
块独守此无泽兮，仰浮云而永叹。

何时俗之工巧兮，背绳墨而改错！
却骐骥而不乘兮，策驽骀而取路。
当世岂无骐骥兮，诚莫之能善御。
见执辔者非其人兮，故驹跳而远去。
凫雁皆唼夫粱藻兮，凤愈飘翔而高举。

圆凿而方枘兮，吾固知其锄吾而难入。      ［吾，左从金］
众鸟皆有所登栖兮，凤独遑遑而无所集。
愿衔枚而无言兮，尝被君之洽，
太公九十乃显荣兮，诚未遇其匹合。

谓骐骥兮安归？谓凤凰兮安栖？
变古易俗兮世衰，今之相者兮举肥。
骐骥伏匿而不见兮，凤凰高飞而不下；
鸟兽犹知怀德兮，云何贤士之不处？

骥不骤进而求服兮，凤亦不贪喂而妄食。
君弃远而不察兮，虽愿忠其焉得？
欲寂漠而绝端兮，窃不敢忘初之厚德。
独悲愁其伤人兮，冯郁郁其何极！

霜露惨凄而交下兮，心尚幸其弗济；
霰雪纷糅其增加兮，乃知遭命之将至。
愿侥幸而有待兮，泊莽莽与野草同死。

愿自直而径往兮，路壅绝而不通；
欲寻道而平驱兮，又未知其所从。
然中路而迷惑兮，自压按而学诵。
性愚陋以褊浅兮，信未达乎从容。
窃美申包胥之气盛兮，恐时俗之不固。

何时俗之工巧兮？灭规矩而改凿。
独耿介而不随兮，愿慕先圣之遗教。
处浊世而显荣兮，非余心之所乐。
与其无义而有名兮，宁处穷而守高。

食不偷而为饱兮，衣不苟而为温。
窃慕诗人之遗风兮，愿托志乎素餐。
蹇充倔而无端兮，泊莽莽而无垠。
无衣裘以御冬兮，恐溘死不得见乎阳春。

静杪秋之遥夜兮，心缭戾而有哀。          ［戾，左从忄］
春秋卓卓而日高兮，然惆怅而自悲。        ［卓，左从辶chuo1]
四时递来而卒岁兮，阴阳不可与俪偕。

白日宛宛其将入兮，明月销铄而灭毁。      ［宛，左从日］
岁忽忽而遒尽兮，老冉冉而愈驰。
心摇悦而日幸兮，然怊怅而无冀。
中惨恻之凄怆兮，长太息而增欷。

年洋洋以日往兮，老寥廓而无处。
事尾尾而觊进兮，蹇淹留而踌躇。

何汜滥之浮云兮，飙壅蔽此明月！
忠昭昭而愿见兮，然氤壹而莫达。          ［壹，左从日］
愿皓日之显行兮，云蒙朦而蔽之。
窃不料而愿忠兮，或耽点而污之。          ［耽，耳为黑］

尧舜之抗行兮，了冥冥而薄天。
何险戏之嫉妒兮，被以不慈之伪名？        ［戏，古体戏左从山］
日月之照明兮，尚黯甚而有瑕；            ［甚，左从黑］
何况一国之事兮，亦多端而胶加。

被荷周之晏晏兮，然潢洋而不可带。        ［周，左从衤］
既骄美而伐武兮，负左右之耿介。
憎愠伦之修美兮，好夫人之慷慨。          ［伦，左忄，非亻］
众妾蹀而日进兮，美超远而逾迈。          ［妾，左从足］
农夫辍耕而容与兮，恐田野之芜秽。
事绵绵而多私兮，窃悼后之危败。
世雷同而炫耀兮，何毁誉之昧昧！

今修饰而窥镜兮，后尚可以鼠藏。
愿寄言夫流星兮，羌倏忽而难当。
卒壅蔽此浮云兮，下暗淡而无光。

尧舜皆有所举任兮，故高枕而自适。
谅无怨于天下兮，心焉取此怵惕？
乘骐骥之浏浏兮，驭安用夫强策？
谅城郭之不足恃兮，虽重介之何益？

颤翼翼而无终兮，沌昏昏而愁约。
生天地之若过兮，功不成而无效。
愿沉滞而不见兮，尚欲布名乎天下？
然潢洋而不遇兮，直苟茂而自苦。  ［苟，忄句；］

莽洋洋而无极兮，忽翱翔之焉薄？
国有骥而不知乘兮，焉皇皇而更索？
宁戚讴于车下兮，桓公闻而知之。
无伯乐之善相兮，今谁使乎誉之。
罔流涕以聊虑兮，惟著意而得之。
纷纯纯之愿忠兮，妒被离而障之。

愿赐不肖之躯而别离兮，放游志乎云中。
乘精气之团团兮，骛诸神之湛湛。
骖白霓之习习兮，历群灵之丰丰。
左朱雀之旆旆兮，右苍龙之跃跃。
属雷师之阗阗兮，通飞廉之衙衙。
前轻轾之锵锵兮，后辎乘之从从。
载云旗之委蛇兮，扈屯骑之容容。
计专专之不可化兮，愿推逐而为臧。
赖皇天之厚德兮，还及君之无恙。

                        ［全篇完］